.: Vire won ITECA nan Chen Mate Vèrèt ak Savanèt pou vizite jaden legim yo ak pou gade jesyon famasi veterinè ki nan komin sa yo
Vire won ITECA nan Chen Mate Vèrèt ak Savanèt pou vizite jaden legim yo ak pou gade jesyon famasi veterinè ki nan komin sa yo
Soti 23 pou rive 27 novanm yon ekip ITECA te fè yon vire nan 3 komin Akayè (Chèn Mate) Vèrèt ak Savanèt. Objektif vizit sa a se pou te rankontre reprezantan manm regwoupman ki ap jere famasi veterinè ITECA mete nan diferan komin sa yo. ITECA mete famasi veterinè sa yo pou pèmèt peyizan yo jwenn medikaman ak swen sante pou pi bon mache.Inisyativ sa rantre nan pwogram ITECA genyen pou kore pwodiksyon peyizan.Nan vire won sa a ekip ITECA pwofite tou pou vizite jaden legim regwoupman peyizan Chèn Mate ap jere. Ekip ITECA vizite lakou Anri yon peyizan Vèrèt ki gen nan lakou l: yon pak kabrit, 2 basen pwason ak jaden zèb ak lòt plant ki bon pou kabrit. Nan Vèrèt ak Savanèt nou pwofite fè yon spòt nan radyo Chandèl nan Vèrèt ak radyo Boukan nan Savanèt pou fè pwomosyon famasi veterinè yo. Nan chak radyo sa yo nou fè yon emisyon pou ankouraje peyizan yo pran swen bèt yo pi byen pou yo ka jwenn bon rannman.
Publié par Iteca à 13:55